La Biblioteca Central de Xirivella amplia els seus horaris
08 de maig de 2024

A partir d'ara, la Biblioteca Central estarà oberta de dilluns a divendres de 9.00 a 20.30 hores sense interrupció. Els dissabtes, l'horari serà de 9.30 a 13.30 hores. Però això no és tot: per a adaptar-nos millor a les necessitats d'estudi de la nostra comunitat, hem implementat un horari especial fins al 30 de juny.

Durant la setmana, la Biblioteca romandrà oberta fins a la mitjanit, amb tancament a les 00.00 hores. Els caps de setmana, podran gaudir del nostre espai d'estudi de 9.00 a 14.00 hores i de 16.00 a 22.00 hores. És important destacar que en aquests horaris ampliats, que comencen a partir de les 20.30 entre setmana i a partir de les 13.30 els caps de setmana, únicament s'oferirà el servei de sala d'estudi. No es realitzaran préstecs, devolucions, ni es disposarà d'ordinadors.

Aquesta ampliació d'horari té com a objectiu promoure l'accés a l'educació i al coneixement, adaptant-se a les necessitats canviants de la nostra comunitat.